Rok 2022
Fajne dziyn dobry wszystkim godomy i pozdrowiomy. Jako Redakcja Slonsky Radio ,chcieli my se z Wami podzielić wspomniyniami ze ostatniego Radiowego Spływu Kajakowego, jaki to mjol miejsce 30 lipca 2022 r. we sobota . Na miejscu zebrali my se już przed godzinom 13:30 , żeby mieli my czas poznać se z nowymi uczestnikami spływu i prziwitac ,tych co już z nami byli pryndzyj . Aż do momyntu jak my wleźli do autobusu (około godz. 14:30 ) kerym to nołs zawiyzli na miejsce spływu , mieli my fajnol pogoda , aż tu nołgle , jak gichło z nieba dyszczym , to choby fto z giskany woda loł . I wjycie co ??? Żołdyn se tego dyszczu niy wystraszoł , wsiedli my do kajakow i popłynyli , no bo przeca z cukru my niy som . Spływ boł bardzo udany , wszyjscy se fajnie bawjyli , choć byli mokszi i lekko zmarzniynci. Po spływie , pod biesiadnom wiatom , jak już se każdy przeblyk we suche kwanty , mieli my czas na wspólne grilowanie i biesiada , ktoroł to trawała do późnych godzin nocnych. Oprócz wosztu i różnego typu napojow , mieli my tysz muzyka , przi któryj my se fajniście bawjyli . Chcieli my bardzo fajnie podziynkowac wszystkym naszym Słuchaczom , kerzi to weźli udział w tym ,, mokrym “ spływie kajakowym. Dziynkujymy tysz za wsparcie finansowe i te piniondze , kere żejscie ciepali do naszyj biksy, kaj to widnioł napis ,, Co by Radio mjało cosik , wciep do biksy jakiś grosik “ . Miło boło spyndzić z Wami ta ostatnioł lipcowoł sobota . Momy nadzieja ,że za rok zajś se trefjymy w jeszcze wjynkszym gronie .
Rok 2021
* Radiowy spływ kajakowy *
Radiowy spływ kajakowy z Prezenteroma Slonskygo Radia zostoł zorganizowany specjalnie dlo naszych Słuchaczy , by mieli możliwość poznać naszych Prezynterow , czyli nols samych. W tym roku z naszych Prezynterow, we spływie udział wezli : Misiu, Kathi, Klaudia z Bajerow, Basia, Michał i Chris. Spływ odbol sie 18 lipca 2021r. Byla to niedziela .. Do swojy dyspozycjy mieli my 15 dwuosobowych kajaków i caloł Mała Panew “ Resort Pod Lasem“ z Kolonowskiego, bo to z ich usług my korzystali, zapewniol nom niy yno spływ ale tysz na som koniec ognisko i darmowy woszt. Jak my sie już tak fajnie trefjyli , to nie moglo tysz zabraknyć urodzinowygo tortu z okazji obchodzonego w tym roku, naszego 15-lecia radia. Wszystkym dopisały humory i co nojwazniejsze dopisała tysz pogoda. Obiebujymy ,że za rok bydzie powtórka , no i być może stanie sie to już tradycjom SR , żeby Prezynterzy i Słuchacze mogli sie spotkać i razym pobiesiadować …
szl_Latn szl_Latn szl_Latn pol_Latn szl_Latn